open-index/open-wikipedia-markdown huggingface dataset:
Aalwynfamilie

Die **aalwynfamilie** (*Asphodelaceae*) bevat, soos die naam aandui, die aalwyne, maar ook ander vetplante. Baie van hierdie plante was eers in die omvattende familie *Liliaceae* geklassifiseer, maar word nou in afsonderlike families soos hierdie geplaas. Baie van die spesies in hierdie familie kan redelike hoog groei, dog het hulle tipies onvertakte of ylvertakte stamme. Van die familie se spesies is geofiete, soos die genera *Bulbine*, *Bulbinella* en *Trachyandra*.

## Genera 
Die familie bevat 41 genera:

* *Agrostocrinum* F.Muell.
* *Aloe* L.
* *Aloestrela* Molteno & Gideon.F.Sm.
* *Aloiampelos* Klopper & Gideon F.Sm.
* *Aloidendron* (A.Berger) Klopper & Gideon F.Sm.
* *Aristaloe* Boatwr. & J.C.Manning
* *Arnocrinum* Endl. & Lehm.
* *Asphodeline* Rchb.
* *Asphodelus* L.
* *× Astrolista* Molteno & Figueiredo
* *Astroloba* Uitewaal
* *Bulbine* Wolf
* *Bulbinella* Kunth
* *Caesia* R.Br.
* *Chamaescilla* F.Muell. ex Benth.
* *Corynotheca* F.Muell. ex Benth.
* *Dianella* Lam. ex Juss.
* *Eremurus* M.Bieb.
* *Excremis* Willd.
* *Gasteria* Duval
* *Geitonoplesium* A.Cunn. ex R.Br.
* *Gonialoe* (Baker) Boatwr. & J.C.Manning
* *Haworthia* (Duval)
* *Haworthiopsis* G.D.Rowley
* *Hemerocallis* L.
* *Hensmania* W.Fitzg.
* *Herpolirion* Hook.f.
* *Hodgsoniola* F.Muell.
* *Johnsonia* R.Br.
* *Kniphofia* Moench
* *Kumara* Medik.
* *Pasithea* D.Don
* *Phormium* J.R.Forst. & G.Forst.
* *Rhuacophila* Blume
* *Simethis* Kunth
* *Stawellia* F.Muell.
* *Stypandra* R.Br.
* *Trachyandra* Kunth
* *Tricoryne* R.Br.
* *Tulista* Raf.
* *Xanthorrhoea* Sm.

## Verwysings 
## Bronnelys 
* Braam van Wyk & Piet van Wyk: *Identifiseer die bome van Suider-Afrika* (2008). Struik Uitgewers. .
Aspendos

duimnael|regs|250px|Die Romeinse teater in Aspendos. 
duimnael|regs|250px|Die agterkant van die verhoog.

**Aspendos** of **Aspendus** (Antieke Grieks: Άσπενδος) was ’n antieke Grieks-Romeinse stad in Pamfilië, Klein-Asië. Dit is sowat 40&nbsp;km oos van die huidige stad Antalya in Turkye geleë.

## Geskiedenis 
Aspendos, aan die Eurymedon-rivier sowat 16&nbsp;km vanaf die Middellandse See, het ’n gemeenskaplike grens met die vyandelike Side gehad. Dit was ’n belangrike stad in Pamfilië en omdat die Eurymedon toe bevaarbaar was tot so ver as Aspendos, het dit ryk geword uit die sout-, olie- en houthandel.

Dit is later deur Alexander die Grote beset. In 190 v.C. het die stad hom aan die Romeine oorgegee. Vanaf die einde van die Romeinse tydperk het die stad se belangrikheid begin afneem, en dit het voortgeduur tydens die Bisantynse tydperk.

## Romeinse ruïnes 
Aspendos het die bes bewaarde teater van die antieke tyd. Met ’n middellyn van 96&nbsp;meter het dit plek gehad vir 7&nbsp;000 mense.

Dit is in 155,

Volgens die Griekse tradisie is ’n klein deel van die teater gebou sodat dit teen die heuwel leun waarop die Akropolis gestaan het, terwyl die res op gewelfde boë gebou is. Die hoë verhoog het daartoe gelei dat die toeskouers tydens vertonings van die res van die wêreld afgesny is. Die agterkant van die verhoog het feitlik ongeskonde bewaar gebly.

Konserte is tot onlangs nog in die teater gehou, maar weens skade wat met moderne toerusting aangerig is, het die Turkse regering dit verbied. ’n Moderne teater, bekend as die Aspendos-arena, is daar naby gebou om die tradisie van opelug-vermaak in Aspendos voort te sit.

Daar naby is 15&nbsp;km van ’n Romeinse akwaduk oor. Die Romeinse Eurymedon-brug, wat in die 13de eeu herbou is, is ook in die omgewing.

## Verwysings 
: *20px|links Hierdie artikel is vertaal vanuit die Engelse Wikipedia*

## Eksterne skakels 
* Aspendos 
* Geskiedenis van Aspendos
* Aspendos – gids en foto's
* Nog foto's
* Kaarte van Aspendos 
* Plan van die antieke teater
Pous Urbanus VII

**Urbanus VII** was die 228ste pous van die Rooms-Katolieke Kerk vir slegs 12 dae (of 13 as 'n mens die eerste en laaste dag beide tel) van 15 September tot 27 September 1590. Dit is die kortste pontifikaat ooit as die van Pous Stefanus (II) nie getel word nie. Sien Lys van kortste pontifikate.

## Biografie 
**Pous Urbanus VII**  is gebore as **Giovanni Battista Castagna** (sy naam word ook gespel as Giambattista) op 4 Augustus 1521 in Rome, Italië. Hy was die seun van die Genuees Cosimo Castagna en sy Romeinse vrou Costanza Ricci Giacobazzi. Kardinaal Giacobazzi was sy oom aan moederskant. Op 1 Maart 1553 benoem Pous Julius III hom tot aartsbiskop van Rossano voordat hy eers priester was. Hy word as priester gewy op 30 Maart 1553 en op 4 April 1553 as biskop gewy. Op 14 Junie 1555 benoem Pous Julius III hom tot goewerneur van Fano en Pous Paulus IV maak hom op 6 Maart 1559 ook goewerneur van Perugia en Umbrië. In 1565 word hy pouslike nuntius aan die hof van koning Philip II van Spanje. In 1573 keer hy na Rome terug, maar word dieselfde jaar op 15 Junie 1573 as nuntius na Venesië gestuur. In 1578 stuur Pous Gregorius XIII hom na Keulen. Op 12 Desember 1583 benoem Pos Gregorius XIII hom tot kardinaal. Op 8 Oktober 1584 word hy pouslike legaat na Bologna. Tydens die pontifikaat van Pous Sixtus V kry hy veel invloed en op 19 November 1586 word hy hoofinkwisiteur van die Heilige Offisie. Op 15 September 1590 volg hy Pous Sixtus V op en regeer tot sy dood aan malaria op 27 September 1590. Hy word opgevolg deur Pous Gregorius XIV.
Die naam ‘Urbanus’ beteken 'beskaafde'.

## Pontifikaat 
Ondanks sy baie kort bewind, word **Pous Urbanus VII** onthou vir sy verbod op die gebruik van tabak (sowel rook, pruim of snuif) in enige kerk. Oortreding sou strafbaar wees met ekskommunikasie. Hy het ook die titel "Eminensie" vir kardinale ingevoer.
Pous Urbanus het sy private vermoë nagelaat aan 'n stigting wat bruidskatte vir arm meisies gegee het.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. .
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Aandblom

**Aandblom** verwys na verskillende plante waarvan die blomme saans oopgaan en gewoonlik 'n soet geur afgee. Die bekendste aandblomme is dié wat aan die genera *Gladiolus*, *Hesperantha* en *Pelargonium* behoort. Aandblomme word in Suid-Afrika veral in die Kaapprovinsie aangetref, maar ook in gebiede in Sentraal- en Noord-Afrika. Daar is ook 'n paar spesies wat in die gebiede om die Middellandse See voorkom en een skaars spesie wat in Engeland groei.

Blomme gaan oop om insekte na hulle stuifmeeldraadjies te lok, wat belangrik is vir bestuiwing en voortplanting. Aandblomme maak dus gebruik van insekte wat snags aktief is hiervoor. 'n Kaapse aandblom (*Gladiolus liliaceus*) verander nie net van geur in die aand nie, maar ook van kleur. Bedags staan die bruinafrikaner (*Gladiolus maculatus*), wat ook soms aandpypie of ribbokblom genoem word, rustig met haar roes-oranje blomme in die veld en daar is skaars 'n geurtjie om haar te bespeur. Maar saans as die son sak, word sy 'n verleidelike ligpers en sy straal die heerlikste geur uit. Botaniste reken dat dit alles daaroor gaan om die aandag van die nagtelike insekte te kry, maar hoe die blom dit regkry, weet hulle nog nie. 

Gesien dat aandblomme tot verskeie blomspesies behoort, is daar nie werklik universele fisiese kenmerke nie. Hulle kan óf enkelvoudig of in 'n tros aan 'n stingel sit. Sommige het 'n silindriese ronde blom soos 'n tulp, terwyl ander kelkagtig is. Ook verskil die kleur van spesie tot spesie.

Wanneer die blom gepluk en in 'n blompot gesit word, verander dit steeds van kleur sodra dit donker word. Die blom het dus nie die hele plant nodig om so 'n verandering te bewerkstellig nie. Die bruinafrikaner wat van die middel van September tot einde Desember blom, is tot 'n beskermde veldblom verklaar en mag nie meer gepluk of verplant word nie.

Aandblomme kan of enkelvoudig of in 'n tros aan 'n stingel sit. Sommige het 'n silindriese ronde blom soos 'n tulp, terwyl ander kelkagtig is.  Nog 'n bekende Suid-Afrikaanse aandblom is die Caledon Bluebell (*Gladiolus bullatus*), wat 'n klokvormige blom het. Die kleure wissel van ligpers, geel en blou en die onderlip is gewoonlik met 'n kleurpatroon versier. Die wit aandblom is 'n welriekende vleibewoner wat 'n bekende gesig is met sy groot wit trompette, en die talle rooi, blou en rooskleurige pypies en kalkoentjies 

## Galery 

Lêer:Hesperantha coccinea Major3037191847.jpg|Hesperantha coccinea
Lêer:Hesperantha coccinea Pink Flower Petals 2120px.jpg|Hesperantha coccinea
Lêer:Hesperantha coccinea Viscountess Byng1FYNU.jpg|Hesperantha coccinea
Lêer:Hesperantha coccinea Alba1FYNU.jpg|Hesperantha coccinea

## Bronnelys 
* *Aandblom* in Wêreldspektrum, volume 1. 1983 Ensiklopedie Afrikana: (EDMS) BPK.
Jouwêreld

**jouwêreld** was 'n gratis gesinstydskrif wat aanlyn in Afrikaans gepubliseer is en dus internasionaal beskikbaar was. Die eerste uitgawe het in Augustus 2008 verskyn. Nuwe uitgawes is daarna maandeliks op die eerste Maandag van elke maand opgelaai. Die tydskrif is nie meer beskikbaar nie, en dit is nie duidelik wanneer publikasie gestaak is nie.

## Eksterne skakels 
* jouwêreld se voormalige tuisblad
FT Eider Büdelsdorf

**  FT Eider Büdelsdorf ** is 'n sportklub uit Büdelsdorf in die deelstaat Sleeswyk-Holstein in Duitsland. Behalwe sokker, het die klub ook afdelings vir gimnastiek en tafeltennis. *Eider* verwys na die Eiderrivier wat langs Büdelsdorf verbyvloei.

Die klub is in 1957 gestig met die huidige naam. 'n Gelyknamige *Freie Turnerschaft an der Eider* is in 1893 gestig en in 1933 ontbind deur die Nazi’s, maar daardie klub is later herstig en is vandag saam met die destydse *TSV Glück-Auf Büdelsdorf* saamgesnoer in *Büdelsdorfer Turn- und Sportverein von 1893*.

Die klub se grootste prestasies was om in die laat 1990’s die topklub in Büdelsdorf te word, asook om in 2004 sewende te eindig in die Oberliga Hamburg/Sleeswyk-Holstein, destyds op die vierde vlak van die Duitse sokkerstruktuur.

## Onlangse ligaposisionering 
## Eksterne skakels 
* Amptelike klubwerf 
* The Abseits Guide to German Soccer
Slawistiek

**Slawistiek** (alternatiewe spelling: **Slavistiek**) of **Slawiese filologie** (ook respektiewelik *Slavistiek* en *Slaviese filologie*) is die wetenskap van die tale en kultuur van die Slawiese volke. 

In Duitsland, waar Slawistiek 'n lang en ryk tradisie het, word dit as die studieveld van Slawiese tale en literature gedefinieer en behels gevolglik hoofsaaklik taalkunde en literatuurwetenskap, terwyl geskiedkundiges, teoloë, argeoloë, kunshistorici, opvoedkundiges, aardrykskundiges, ekonome, regs- en politiekwetenskaplikes en sosioloë wat hulle met die Slawiese lande besig hou, binne die konteks van akademiese sistematiek nie by die tradisionele Slawistiek gereken word nie. Hierdie akademiese dissiplines word saam met die Slawistiek as *Osteuropakunde* gedefinieer - soos byvoorbeeld in die naam van die *Deutsche Gesellschaft für Osteuropakunde*.

Die Slawistiek word verder verdeel in Oos-Slawiese, Wes-Slawiese en Suid-Slawiese tale en literature. Op taalvlak kan dit verder verdeel word in Belorussistiek (Wit- of Belo-Russies), Bohemistiek (Tsjeggies), Bulgaristiek, Kasjoebologie, Polonistiek (Pools), Russistiek, Serwistiek, Serbokroatistiek, Slowakistiek, Slowenistiek, Sorabistiek en Oekraïnistiek. Na die studievelde Ou-Kerkslawies en Oer-Slawies word soms ook as Ouslawistiek, Paleoslawistiek of Kerkslawistiek verwys. 

Op internasionale vlak is die Slawiste in die Internasionale Slawistekomitee georganiseer wat vyfjaarliks die Internasionale Kongres van Slawiste hou en alle vakgebiede behels.

### Slawistiek binne die wyer veld van Oos-Europese Studies 
Naas taalonderrig word binne die wyer veld van Oos-Europese Studies, waarvan Slawistiek dikwels deel uitmaak as een dissipline, ook aandag geskenk aan Slawiese literatuur- en taalwetenskap, Slawiese kultuurwetenskap, ekonomie en politieke studies.

### Belangrike akademiese instellings vir Oos-Europese Studies 
;Duitsland
* Forschungsverbund Ost- und Südosteuropa (webtuiste)
* Osteuropa-Institut der Freien Universität Berlin / Institute for East European Studies (webtuiste)
;Switserland
* Universität Zürich (UZH) - Center for Eastern European Studies (webtuiste)
;Verenigde State
* Harriman Institute, Columbia-universiteit te New York (webtuiste)

## Verwysings 
## Eksterne skakels 
;Internasionale verenigings van slawiste
*   *Deutscher Slavistenverband / German Association of Slavists*
Andrzej Wajda

**Andrzej Witold Wajda** (Pools: [ˈandʐɛj ˈvajda]; * 6 Maart 1926 in Suwałki, Pole; † 9 Oktober 2016 in Warskou, Pole) was 'n Poolse teater- en filmregisseur.

Wajda is een van die bekendste verteenwoordigers van die sogenaamde Poolse filmskool wat veral tussen 1955 en 1963 aktief was. Sy lewenswerk, wat met 'n ere-Oscar bekroon is, sluit onder meer die bekende oorlogstrilogie (*Pokolenie*, 1955; *Kanał*, 1957; en *Popiół i diament*, 1958) asook *Pan Tadeusz* (1999) en *Katyń* (2007) in.

## Eksterne skakels 
*  Amptelike webwerf
*
Die Campbells

**Die Campbells** is 'n Afrikaanse musiekgroep wat uit die broers Tony (gebore 7 April) en Harry Campbell (gebore 8 April) bestaan. Hulle debuutalbum, ''You're My Mate* is in 2001 vrygestel. Hulle tweede album, *Rooi Rok Bokkie'', word in 2002 vrygestel en bereik binne weke treffer-status.

In 2010 ontvang hulle 'n SAMA-toekenning in die kategorie beste sokkiedans-album vir Mamma Maria.

## Diskografie 
* 2001: You're My Mate / The New Boys
* 2002: Rooi Rok Bokkie
* 2003: Jy's Die Girl
* 2004: Daar's Iets Innie Water
* 2005: 21 Treffers "LIVE" DVD
* 2006: Vat My Vas
* 2007: Klein Bietjie Liefde
* 2008: Doen Dit "LIVE" DVD
* 2008: 30 Goue Sokkie Treffers
* 2009: Keep It Country
* 2009: Keep It Country "LIVE" DVD
* 2009: Mamma Maria
* 2009: Intiem Met Die Campbells DVD
* 2010: Keep It Country Volume 2
* 2010: Sjoe Sjoe Die Videos DVD
* 2010: Komaan Kom Dans
* 2011: Country Treffers "LIVE" DVD
* 2011: Country Treffers Live
* 2011: Grootste Platinum Treffers
* 2012: Voet In Die Hoek
* 2014: Fanta & Cola
* 2015: Homegrown Country
* 2015: Bapsfontein "LIVE" DVD
* 2016: Bloed Is Dikker As Water

## Verwysings 
## Sien ook 
* Lys van Suid-Afrikaanse musiekgroepe

## Eksterne skakels 
* Die Campbells se amptelike webtuiste 
* 
* 
*
NG gemeente Fort Jameson

Die **NG gemeente Fort Jameson** was 'n gemeente van die Nederduitse Gereformeerde Kerk in Zambië op die dorp wat na onafhanklikheid na Chipata herdoop is. 

Die gemeente is in 1954 van die NG gemeente Lusaka afgestig. Die enigste leraars waarvan die beskikbare bronne getuig, is ds. Wouter Hugo de Vos, wat hier gearbei het van 1954 tot 1958, en ds. Matthys Johannes de Villiers Delport, 1959 tot 1962. In *Ons gemeentelike feesalbum* is daar sprake van 'n ds. J.C. Botha wat op 8 Maart 1947 van Fort Jameson af na die gemeente Vanstadensrus in die Vrystaat beroep is, maar dit was voor Fort Jameson afgestig het. Ds. Jacobus Cornelius Christoff Pauw het van 1948 tot 1954 die plaaslike sendinggemeente bedien.

## Enkele leraars 
* Johannes Cornelis Botha, 1945 - 1947
* Jacobus Cornelis Christoffel Pauw, 1947 - ?
* Wouter Hugo de Vos, 1954 - 1958
* Matthys Johannes de Villiers Delport, 1959 - 1962

## Sien ook 
* NG Kerk in Zambië
* Sinode van Midde-Afrika

## Eksterne skakel 
* Chipata-gegewens op DRCZ Lusaka se webwerf
Vertikaal

: *Vir die gelyknamige musiekgroep, sien Vertikaal (musiekgroep).*

[duimnael|regs|'n [Skietlood word gebruik om die vertikale rigting te bepaal.]]

**Vertikaal** (Latyn: vertex, draaipunt, hoogste punt) is die lyn wat in dieselfde rigting as swaartekrag wys. Dit wil sê, die lyn wat reguit opwaarts of afwaarts loop. Die vertikaal is reghoekig aan die horisontale vlak. 

## Bepaling van die vertikaal 
Die vertikale rigting kan deur middel van 'n skietlood bepaal word. Dit is een van die oudste metodes, en is al deur die antieke Egiptenare gebruik. Alhoewel 'n waterpas eintlik die horisontale vlak bepaal, kan hy ook gebruik word om die vertikaal te bekom, aangesien die vertikaal altyd loodreg op die horisontale vlak lê. 

## In Fisika 
In fisika word die vertikaal formeel beskryf as die rigting parallel met die gradiënt van die swaartekrag potensiaal. Dit beteken dat die vertikale rigting van punt tot punt verander, en in 'n onreëlmatige gravitasieveld is die vertikaal nie noodwendig 'n reguit lyn nie.
TSV Buchholz 08

**  TSV Buchholz 08** is 'n sportklub uit Buchholz in der Nordheide in die deelstaat Neder-Sakse in Duitsland. Behalwe sokker, het die klub afdelings vir onder meer gimnastiek, handbal, hokkie, dans, swem, tennis, tafeltennis, pilates, joga, boks, ballet en vlugbal.
 
Die huidige klub het in die laat 1930’s ontstaan uit die samesmelting van *MTV Buchholz* (gestig in 1908) en *BSV Buchholz* (gestig in 1921). Die klub het 'n ondersteunersklub genaamd *Heidefighter*.

Die klub se beste onlangse prestasie was om 5de te eindig in die Oberliga Hamburg in 2009. *Buchholz* is 'n redelik algemene pleknaam in Duitsland en die klub word soms verwar met ander *TSV Buchholz*'e elders.

## Onlangse ligaposisionering 
## Eksterne skakels 
* Amptelike klubwerf
Van Coke Kartel

**Van Coke Kartel** is ’n Afrikaanse rockgroep. Die groep bestaan uit Francois van Coke (stem & kitaar), Wynand Myburgh (baskitaar), Jedd Kossew (kitaar, stem), Dylan Hunt (tromme). In 2009 ontvang hulle ’n SAMA-toekenning in die kategorie *beste Afrikaanse rock-album* vir *Waaksaam & Wakker*.

Na vyf vollengte albums, verskeie tromspelers, vele toekennings, internasionale toere soos Taiwan en Europa, het hulle besluit om die tuig neer te lê. Van Coke Kartel het saam met internasionale groepe soos Metallica, Thirty Seconds to Mars, Korn, Chris Cornell, Good Charlotte en Billy Talent 'n verhoog gedeel. 

*“Van Coke Kartel was ‘n mal rit.  Vir baie jare was hierdie projek my en Francois se hoof fokus.  Baie werk het hier ingegaan en ons het vir seker baie geleer. Dis hartseer om te dink dat dit nou alles tot ‘n einde kom.  Ek is wel opgewonde om hierdie sirkus vir een laaste keer op die pad te neem!”* Wynand Myburgh.

Nadat hulle 16 maande laas 'n konsert gedoen het, het die groep vir ou laas 'n finale toer in 2017 gedoen. 

Van Coke Kartel los beslis 'n nalatenskap van onwrikbare, onuitputbare rock-musiek wat nooit vergeet sal word nie. 

## Diskografie 
* *Van Coke Kartel*, 2007
* *Waaksaam & Wakker*, 2008
* *Skop, Skiet & Donner*, 2010
* *Wie’s Bang?*, 2011
* *Bloed, Sweet & Trane*, 2013

## Toekennings 
* SAMA-toekenning vir Beste Rock-Album, Waaksaam & Wakker (2008)

## Verwysings 
## Sien ook 
* Lys van Suid-Afrikaanse musiekgroepe

## Eksterne skakels 
* Van Coke Kartel se amptelike webtuiste 
* 
*
Ariarathes II

**Ariarathes II** (Grieks: Ἀριαράθης) was van 301 v.C. – 280 v.C. koning van Kappadosië. Hy was die seun van sy voorganger se oudste broer, Holophernes, en het na Armenië gevlug ná die dood van sy oom Ariarathes I. Ná die dood van goewerneur Eumenes het hy Kappadosië in 301 v.C. met die hulp van die Armeense koning herower, maar hy moes die opperheerskappy van die Seleukiede-dinastie aanvaar. Hy is opgevolg deur Ariamnes, die oudste van sy drie seuns.

## Verwysings 
* Hazel, John. ''Who's Who in the Greek World*, "Ariarathes II", 1999
* Head, Barclay. *Historia Numorum*, "Cappadocia", 1911
* Smith, William (red.). *Dictionary of Greek and Roman Biography and Mythology'', "Ariarathes II" , Boston, 1867
* 20px|linksHierdie artikel is vertaal vanuit die Engelse Wikipedia
Deon van der Merwe

**Deon van der Merwe** is 'n Suid-Afrikaanse kitaarspeler. In 2009 ontvang hy 'n SAMA-toekenning in die kategorie *beste Afrikaanse tradisionele album* vir *Kitaarjolyt*.

## Diskografie 
* Kitaar Romanz, FANTASIA
* Treffers Van Die "Shadows", 2008 FANTASIA
* Kitaarjolyt: ´n Huldeblyk aan Ricardo Bornman, 2008 FANTASIA
* Geliefde Kitaartreffers, FANTASIA
* Country Kitaar Treffers, 2007 FANTASIA
* se Kitaarklanke "LIVE" DVD, FANTASIA
* Kitaar, FANTASIA
* Kitaar Boogie, SELECT
* Gospel Guitar Vol 3, FANTASIA
* Gospel Guitar Vol 2, SELECT
* Gospel Guitar,SELECT/FANTASIA
* Vannemerwe  se Boerekitaar Tikkel Tokkel, SELECT
* Crying Guitar Vol 4, FANTASIA
* Die "Shadows" se grootste treffers, FANTASIA

## Verwysings 
## Sien ook 
* Lys van Suid-Afrikaanse musikante
Ariamnes

**Ariamnes** (Grieks: Ἀριάμνης) was van 280 v.C tot 262 v.C koning van Kappadosië. Hy het sy pa, Ariarathes II, opgevolg. Ariamnes was baie lief vir sy kinders en het sy kroon met sy seun Ariarathes III gedeel terwyl hy nog gelewe het. Hy was waarskynlik die eerste heerser wat onafhanklikheid vir Kappadosië van die Seleukiede-dinastie gekry het.

## Verwysings 
* Hazel, John. ''Who's Who in the Greek World*, "Ariamnes II", 1999
* Head, Barclay. *Historia Numorum*, "Cappadocia", 1911
* Smith, William (red.). *Dictionary of Greek and Roman Biography and Mythology'', "Ariamnes II" , Boston, 1867
* 20px|linksHierdie artikel is vertaal vanuit die Engelse Wikipedia
Ariarathes III

**Ariarathes III** (Grieks: Ἀριαράθης) was van 262/255 v.C tot 220 v.C koning van Kappadosië. Hy was die seun van sy voorganger, Ariamnes, en het saam met sy pa regeer terwyl dié nog gelewe het. Hy was getroud met ’n dogter van Antiochus II, koning van Sirië. Hy was betrokke in ’n oorlog teen Seleukos II en het Kappadosië uitgebrei deur Kataonië by sy afhanklike state te voeg.

## Verwysings 
* Hazel, John. ''Who's Who in the Greek World*, "Ariarathes III", 1999
* Head, Barclay. *Historia Numorum*, "Cappadocia", 1911
* Smith, William (red.). *Dictionary of Greek and Roman Biography and Mythology'', "Ariarathes III" , Boston, 1867
* 20px|linksHierdie artikel is vertaal vanuit die Engelse Wikipedia
Horisontaal

[duimnael|regs|'n [Waterpas word gebruik om te bepaal of iets horisontaal is.]]

'n Vlak of 'n lyn is **horisontaal** wanneer dit 'n "konstante hoogte" het. Mens sê dat 'n voorwerp, soos 'n pyp of 'n dak, horisontaal is wanneer hy parallel met die horisontale vlak lê. Die horisontale vlak is reghoekig aan die vertikaal. Daar bestaan eintlik verskillende formele definisies van 'n horisontale vlak.

## Plaaslik horisontaal 
'n Vlak is plaaslik horisontaal as hy orals reghoekig aan die vertikaal lê. Dit beteken dat die vlak gebuig is, aangesien hy saam met die aarde se kromming moet loop. So 'n vlak vorm 'n ekwipotensiale oppervlak (gravitasionele potensiële energie is orals dieselfde). In teenstelling hiermee kan mens ook 'n plat (ongeboë) vlak kry wat op een punt loodreg aan die vertikaal is. Oor alledaagse afstande wat baie kleiner as die aarde se deursneë is, kan die buiging van die aarde buite rekening gelaat word, en is hierdie twee konsepte dieselfde.
Ariarathes V

**Ariarathes V Eusebes Filopator** (Grieks: Ἀριαράθης Εὐσεβής Φιλοπάτωρ) was van 163 v.C tot 130 v.C koning van Kappadosië. Hy is aanvanklik Mithridates genoem en was die seun van sy voorganger, Ariarathes IV. Hy het 33 jaar lank regeer.

Ariarathes was bekend vir sy goeie karakter en belangstelling in filosofie en die kunste. Hy is waarskynlik in Athene opgevoed waar hy oënskynlik bevriend geraak het met die toekomstige koning Attalus II. Nadat hy ’n huwelik met die suster van Demetrius I, wat deur die Romeinse Republiek voorgestaan is, van die hand gewys het, het laasgenoemde oorlog teen hom gemaak. Een van sy vals broers, Orophernes, het na vore getree as aanspraakmaker op die troon.

Ariarathes is omstreeks 158 v.C. van die troon gesit en het na Rome gevlug. Die Romeine het hom teruggeplaas op die troon, maar Orophernes toegelaat om saam met hom te regeer. Die gesamentlike heerskappy het blykbaar nie lank gehou nie. Kort daarna word Ariarathes as die enigste koning genoem.

In 154 v.C. het Ariarathes die koning van Pergamon, Attalus II, gehelp in sy oorlog teen Bitinië en het sy seun Demetrius gestuur as bevelvoerder. Hy is in 130 v.C. verslaan in die oorlog van die Romeine teen Eumenes III van Pergamon. In ruil vir sy hulp aan die Romeine in laasgenoemde oorlog is Likaonië en Silisië by sy koninkryk gevoeg.

Hy het ses kinders by sy vrou, Nysa, gehad, maar sy het vyf van hulle ná sy dood vermoor sodat sy die mag vir haarself kon hou. Nadat sy doodgemaak is weens haar wreedheid, het haar enigste oorlewende seun die troon bestyg as Ariarathes VI.

## Verwysings 
## Bronne 
* Appian, *The foreign wars*, Horace White (vertaler), New York, 1899
* Hazel, John; ''Who's Who in the Greek World*, "Ariarathes V", 1999
* Head, Barclay; *Historia Numorum*, "Cappadocia", 1911
* Justinus; *Epitome of Pompeius Trogus*, John Selby Watson (vertaler); Londen, 1886
* Livy; *Ab urbe condita*, Canon Roberts (vertaler); New York, 1905
* Polybius; *Histories*, Evelyn S. Shuckburgh (vertaler); Londen – New York, 1889
* Smith, William (red.). *Dictionary of Greek and Roman Biography and Mythology'', "Ariarathes V" , Boston, 1867
* 20px|linksHierdie artikel is vertaal vanuit die Engelse Wikipedia
Ariarathes VI

**Ariarathes VI Epiphanes Philopator** (Grieks: Ἀριαράθης Ἐπιφανής Φιλοπάτωρ) was van 130/126 v.C tot 116/111 v.C koning van Kappadosië. Hy was die jongste seun van Ariarathes V. Sy ma, Nysa, het al haar ander kinders vermoor om die mag vir haarself te kan hou. Die jong seun is egter gered en sy ma doodgemaak.

Hierdie feite was genoeg beweegrede vir Mithridates V van Pontus om beheer oor Kappadosië te probeer oorneem. Met dié vooruitsig het hy sy dogter Laodice met Ariarathes laat trou. Dit was egter nie genoeg om Kappadosië in ’n satellietstaat van Pontus te verander nie en Mithridates Euergetes se seun, Mithridates VI, het Ariarathes toe laat vermoor.

Ná sy dood is die koninkryk vir ’n kort rukkie deur sy weduwee regeer, en toe is dit beset deur Nicomedes III van Bitinië, wat met haar getrou het. Nicomedes III is egter gou daarna vervang deur Mithridates VI van Bitinië, wat Ariarathes VII, ’n seun van Ariarathes VI, op die troon geplaas het.

## Bronne 
* Hazel, John; ''Who's Who in the Greek World*, "Ariarathes VI", 1999
* Head, Barclay; *Historia Numorum*, "Cappadocia", 1911
* Justinus; *Epitome of Pompeius Trogus*, John Selby Watson (vertaler); Londen, 1886
* Smith, William (red.). *Dictionary of Greek and Roman Biography and Mythology'', "Ariarathes VI" , Boston, 1867
* 20px|linksHierdie artikel is vertaal vanuit die Engelse Wikipedia
Ariarathes VIII

**Ariarathes VIII Epifanes** (Grieks:Ἀριαράθης Ἐπιφανής) was van 101 v.C tot 96 v.C en weer in 95 v.C. koning van Kappadosië. Hy was die tweede oudste seun van Ariarathes VI en sy vrou, Laodice, en het in 101 v.C. die troon bestyg nadat die Kappadosiese adel in opstand gekom het teen koning Mithridates VI van Pontus en sy agtjarige seun, Ariarathes IX, wat hy op die troon geplaas het.

Mithridates het Ariarathes egter in 96 v.C. uit die koninkryk verdryf en sy seun op die troon teruggeplaas. Hy het aan die Romeinse Republiek voorgegee dat die seun ’n derde seun van Ariarathes VI en Laodice was.

Die Romeine het egter aan die Kappadosiërs hul vryheid gegee en in 95 v.C. gelas dat Ariarathes IX van die troon gesit word. Ná ’n kort periode van direkte regering deur Pontus en ’n kort herstel van Ariarathes VIII se bewind, het die Romeine probeer om die republiek te herstel.

Die Kappadosiërs wou egter ’n koning hê. Ariarathes VIII het intussen ’n natuurlike dood gesterf en met die dood van albei Ariarathes VI se seuns, Ariarathes VII en VIII, was die koninklike familie van Kappadosië uitgesterf. Die Romeine het die Kappadosiërs toe toegelaat om te kies wie hulle wil as koning. Hulle het Ariobarzanes I Philoromaios gekies.

## Bronne 
* Hazel, John; ''Who's Who in the Greek World*, "Ariarathes IV", 1999
* Head, Barclay; *Historia Numorum*, "Cappadocia", 1911
* Justinus; *Epitome of Pompeius Trogus*, John Selby Watson (vertaler); Londen, 1886
* Smith, William (red.). *Dictionary of Greek and Roman Biography and Mythology'', "Ariarathes IV" , Boston, 1867
* 20px|linksHierdie artikel is vertaal vanuit die Engelse Wikipedia
Ariobarzanes I

**Ariobarzanes I**, genoem **Philoromaios**, "die een wat Rome liefhet" (Grieks: Ἀριοϐαρζάνης Φιλορώμαιος), was van 95 v.C tot 63/62 v.C koning van Kappadosië. Hy is deur die Kappadosiërs as koning gekies nadat die Romeinse Republiek die aanspraak van Ariarathes IX verwerp het. Hy was met tussenposes in beheer van ’n koninkryk wat beskou is as ’n protektoraat van Rome.

Hy is drie keer deur koning Tigranes II van Armenië verwyder voordat hy nie net sy posisie beveilig het nie, maar ook die koninkryk uitgebrei het. Hy het eindelik omstreeks 63 of 62 v.C. geabdikeer ten gunste van sy seun, Ariobarzanes II Filopator.

## Bronne 
* 
* 20px|linksHierdie artikel is vertaal vanuit die Engelse Wikipedia
Ariobarzanes II

**Ariobarzanes II Filopator** (Grieks: Ἀριοϐαρζάνης Φιλοπάτωρ) was van omstreeks 63/62 v.C tot omstreeks 51 v.C koning van Kappadosië. Hy was ’n swak heerser en het die hulp van Gabinius in 57 v.C. nodig gehad om sy vyande af te weer. Hy was sowat agt jaar lank koning voordat hy vermoor is. Hy is deur sy seun, Ariobarzanes III Eusebes Filoromanus opgevolg.

## Bronne 
* 
* 20px|linksHierdie artikel is vertaal vanuit die Engelse Wikipedia
Ariobarzanes III

**Ariobarzanes III Eusebes Filoromanus** (Grieks: Ἀριοϐαρζάνης Εὐσεϐής Φιλορώμαιος) was van 51 v.C tot 42 v.C koning van Kappadosië. Die senaat van die Romeinse Republiek het ingestem dat hy sy pa, Ariobarzanes II, opvolg. Cicero, die goewerneur van Silisië, het opgemerk dat hy omring is deur vyande, onder wie sy ma, Athenais van Pontus.

Hy het Pompeius van Rome aanvanklik gesteun ondanks die koste en het sy posisie behou nadat Julius Caesar die burgeroorlog in Rome gewen het. Hy het selfs ’n stuk grond bygekry. Die Romeinse bevryder Gaius Cassius Longinus het Ariobarzanes in 42 v.C. tereggestel omdat hy nie groter Romeinse inmenging in sy koninkryk wou duld nie.

## Bronne 
* 
* 20px|linksHierdie artikel is vertaal vanuit die Engelse Wikipedia
Ariarathes X

**Ariarathes X Eusebes Filadelphos** (Grieks: Ἀριαράθης Εὐσεϐής Φιλάδελφος) was van omstreeks 42 v.C tot 36 v.C koning van Kappadosië. Hy het aan die bewind gekom nadat sy broer, Ariobarzanes III, vermoor is. Hy het nie lank regeer nie voordat Marcus Antonius hom laat teregstel het. Hy is vervang deur Sisines, wat koning Archelaos geword het.

## Bronne 
* 
* 20px|linksHierdie artikel is vertaal vanuit die Engelse Wikipedia
Archelaos

**Archelaos** (Grieks: ο Αρχέλαος) was van 36 v.C tot 17 n.C die laaste koning van Kappadosië. Hy was die seun van Archelaos III, die hoëpriester van Comana.

Hy het koning Ariarathes X opgevolg nadat Marcus Antonius hom in 36 v.C. koning gemaak het. Die keiser van die Romeinse Republiek Augustus het sy koninkryk vergroot. Hy was egter nie baie gewild onder sy onderdane nie en hulle het hom selfs in Rome verkla, waar hy deur die latere keiser Tiberius verdedig is.

Nadat Tiberius keiser geword het, het hy Archelaos daarvan beskuldig dat hy ’n rewolusie wou aanvuur, en hy is in gevangenskap in Rome dood. Kappadosië het toe ’n Romeinse provinsie geword.

## Bronne 
* Bennett, Chris. *Egyptian Royal Genealogy – Ptolemaic Dynasty*, 2005. Beskikbaar by http://www.geocities.com/christopherjbennett/ptolemies/ptolemaic_contents.htm , besoek 5/12/2005.
* Dodson, Aiden, en Hilton, Dylan. *Complete Royal Families of Ancient Egypt*, Londen: Thames & Hudson, 2004.
* Wagner, Anthony. *Pedigree and Progress, Essays in the Genealogical Interpretation of History*, Londen, Philmore, 1975.
* 20px|linksHierdie artikel is vertaal vanuit die Engelse Wikipedia
Vertikaal (musiekgroep)

**Vertikaal** is 'n Afrikaanse musiekgroep wat gospelmusiek sing. Die groep word in 2005 gestig vanuit die NG gemeente Lynnwood in Pretoria se aanddiens musiekbegeleidingsgroep. In 2009 ontvang hulle 'n SAMA-toekenning in die kategorie *beste gospel-album (Afrikaans)* vir *Stil*.

## Diskografie 
* Stil, 2008
* Uit Dieptes, MERCHANT/ RHYTHM

## Verwysings 
## Sien ook 
* Lys van Suid-Afrikaanse musiekgroepe

## Eksterne skakels 
* Vertikaal se amptelike webtuiste
*
Ariarathes VII

**Ariarathes VII Filometor** (Grieks: Ἀριαράθης Φιλομήτωρ) was van 116/111 v.C tot 101/100 v.C koning van Kappadosië. Hy was die seun van sy voorganger, Ariarathes VI, en sy vrou, Laodice. Tydens die eerste jare van sy bewind was sy ma die regent. In dié tyd het koning Nicomedes III van Bitinië die koninkryk beset en met Laodice getrou.

Nicomedes is egter gou daarna deur Mithridates vervang, wat Ariarathes teruggeplaas het op die troon. Maar toe laasgenoemde beswaar maak teen die moord op sy pa deur ’n bondgenoot van Mithridates, het die koning van Pontus hom ook laat vermoor en sy seun Ariarathes IX in sy plek op die troon gesit.

## Bronne 
* Hazel, John; ''Who's Who in the Greek World*, "Ariarathes VII", 1999
* Head, Barclay; *Historia Numorum'', "Cappadocia", 1911
* 20px|linksHierdie artikel is vertaal vanuit die Engelse Wikipedia
Wawel-katedraal

[duimnael|Die Wawel-katedraal in [Krakow (vanuit suidelike rigting)]]

Die **Sint Stanislaus en Wenceslaus-katedraal** in Krakau (Pools: *Bazylika archikatedralna św. Stanisława i św. Wacława*), kort **Wawel-katedraal** genoem, is die katedraal of biskopskerk van die Poolse Rooms-Katolieke aartsbisdom Krakow. Dit is op die Wawel-heuwel geleë.

## Geskiedenis 
duimnael|links|Ligging van die Wawel-katedraal op die Wawel-heuwel
Die huidige kerkgebou het twee geskiedkundige voorlopers: die Sint Wenceslaus-katedraal uit die jaar 1020 (wat in 1038 deur die Tsjeggiese vors Břetislav vernietig is) en die Romaanse katedraal met drie skepe wat in 1142 gewy is. Dit huisves die graf van die heilige biskop en martelaar Sint Stanislaus van Krakow. Die laasgenoemde gebou is in 1305 deur 'n brand vernietig, en slegs die Sint Leonardus-kript het bewaar gebly.

Enkele jare later het biskop Nanker met die bou van 'n nuwe Gotiese katedraal begin. Aangesien Krakow tot en met 1609 as hoofstad van Pole gefungeer het en die koninklike kasteel op die plaaslike Wawel-heuwel geleë was, het die katedraal as hofkerk gedien. Die konings van Pole is in sy grafkelder ter ruste gelê. Ook Pole se heilige koningin, Hedwig (Jadwiga) lê sedert 1399 in die katedraal begrawe.

Die katedraal is in die volgende eeue verskeie kere omgebou. Rondom die sakrale gebou het kapelle ontstaan, waaronder Bartholomeu Berrecci se Sigismund-kapel uit die jaar 1533. Die Sigismund-kloktoring, wat in die tweede helfte van die 14de eeu as deel van die Wawel-versterkings ontstaan het, behels die eerwaardigste klok van Pole, *Sigismundus*. Die Mausoleum van Sint Stanislaus het in die 17de eeu in die katedraal se viering ontstaan. Gedurende die 18de eeu is dele van die gebou en sy binneversiering gebarokiseer.

## Laaste rusplekke in die Sint Leonardus-kript 
duimnael|Die Sint Leonardus-kript met die graf van Jan III Sobiecki
duimnael|Die sarkofaag van Józef Piłsudski
Die kript onder die Wawelkatedraal huisves die laaste rusplekke van Poolse monarge, nasionale helde, generale en rewolusionêres, waaronders heersers van die Pools-Litause Gemenebes soos Jan III Sobieski en sy gemalin Maria Kazimiera, die sterflike oorskot van Tadeusz Kościusko – een van die leiers van die Poolse nasionale opstand en brigade-generaal in die Amerikaanse Rewolusionêre Oorlog; die nasionale barde: Adam Mickiewicz (wat hier in 1890 sy laaste rusplek gevind het) en Juliusz Słowacki (1927), asook Władysław Sikorski, eerste minister van die Poolse regering in ballingskap en opperbevelhebber van die Poolse weermag), maarskalk Józef Piłsudski, stigter van die Tweede Poolse Republiek, staatspresident Lech Kaczyński en sy eggenote Maria Kaczyńska.

## Eksterne skakels 
*  Amptelike webwerf
NG gemeente Livingstone

duimnael|regs|170px|Ds. C.C. Colyn, leraar van 1947 tot 1948.
duimnael|regs|170px|Ds. J.H. van Wyk, hulpprediker in 1958.
duimnael|regs|170px|Ds. J.F. Kocks, leraar van 1961 tot September 1966.

Die **NG gemeente Livingstone** was 'n gemeente van die Nederduitse Gereformeerde Kerk op die dorp met dieselfde naam in Noord-Rhodesië wat in 1946 van NG gemeente Lusaka afgestig het, maar na Zambië se onafhanklikwording weer by die moedergemeente ingelyf is. Die dorp en omgewing word nou deur die leraar van die gemeente in Lusaka bedien en hou elke eerste en derde Sondag van die maand 'n erediens in die Sun-hotel by die Victoria-waterval.

## Enkele leraars 
* Charl Cilliers Colyn, 1947–1948
* Prof. dr. Pieter Gabriël Warnich, 1 Desember 1951–1956
* Matthys Michielse Niewoudt, 1957–1961
* Johannes Hendrik van Wyk, 1958 (hulpprediker)
* Jacobus Frans Kocks, 1961–1966 (oorgekom van Bezuidenhoutsvallei)

## Verwysings 
## Bronne 
* Maree, W.L. (red.), *Jaarboek van die Nederduitse Gereformeerde Kerke 1979*, Braamfontein: Tydskriftemaatskappy van die Nederduitse Gereformeerde Kerk, 1978.
* Gaum, dr. Frits (red.), *Jaarboek van die Nederduitse Gereformeerde Kerke 1990*, Pretoria: Tydskriftemaatskappy van die Nederduitse Gereformeerde Kerk, 1989.
NG gemeente Chipinge

[duimnael|regs|180px|Ds. [Pieter Adam Strasheim|P.A. Strasheim, stigter van die gemeente.]]

duimnael|links|300px|Die NG kerk Chipinge.

[duimnael|regs|180px|Ds. Jurie Johannes Wessels was die leraar van 1906 tot 1912, toe hy vertrek na die [NG gemeente Griekwastad in die Kaapprovinsie waar hy op 18 Desember 1918 'n slagoffer word van die griep-epidemie.]]
duimnael|regs|270px|Mev. en ds. F.H. Badenhorst, pastoriepaar van 1913 tot 1919.

Die **NG gemeente Chipinge**, vroeër bekend as Melsetter, is die derde oudste gemeente van die Nederduitse Gereformeerde Kerk in Zimbabwe wat, sedert die ontbinding van die Sinode van Midde-Afrika, onder die Noordelike Sinode val as deel van die Ring van Midde-Afrika.

Op 7 Maart 1895 het ds. Pieter Adam Strasheim, indertydse leraar van NG gemeente Wynberg, opdrag gekry om te gaan "als verteenwoordiger onzer Kerk in Mashonaland om onze verstrooide leden aldaar te bezoeken, ze waar mogelijk tot eene gemeente te vormen". Die gevolg van sy geslaagde besoek was die stigting van vier gemeentes in die destydse Suid-Rhodesië: Bulawayo (6 September 1895), Enkeldoorn (9 November 1895) op die teenswoordige Chivhu, Melsetter (12 Oktober 1895) op die teenswoordige Chipinge en Fort Victoria (16 November 1895), wat doodgeloop het tot dit in 1936 opnuut gestig is.

Teen 1933 het die gemeente uit 308 lede en 580 siele bestaan en was die leraar ds. C.A. van Schalkwyk. Teen 1990 het die lidmate afgeneem tot 54 en 20 jaar later (2010) tot 41. 

## Enkele leraars 
* Eerw. Philippus Lodewicus le Roux 
* Jurie Johannes Wessels, 1906 - 1912
* Frans Hendrik Badenhorst, 1913 - 1919
* Andries Bernardus Wessels, 1920 - 1925
* Carel Aron van Schalkwyk, 1927 - 1935
* Ockert Stefanus Albert Robertson, 1937 - 1946
* Abraham Matthys De Villiers Esterhuysen, 1948 - 1951
* Jacobus Andries Johannes Kriek, 1951 - 1959
* Pieter Eduard de Kock, 1957 - 1960
* Johannes Philippus Schoeman, 1969 - 1973
* Wessel Jacobus Rossouw, 1982 - 1985
* Francois Alwyn Fouché, 1987 - 1989
* Jacobus Nicolaas Boshoff, 1991 - 1992

## Sien ook 
* Sinode van Midde-Afrika

## Bronne 
* Dreyer, eerw. A. 1932. *Jaarboek van die Nederduits-Gereformeerde Kerke in Suid-Afrika vir die jaar 1933*, Kaapstad: Jaarboek-Kommissie van die Raad van die Kerke.
* Gaum, dr. Frits (red.) 1989. *Jaarboek van die Nederduitse Gereformeerde Kerke 1990*, Pretoria: Tydskriftemaatskappy van die Nederduitse Gereformeerde Kerk.
Masedonië (dubbelsinnig)

Die term **Masedonië** of **Macedonië** kan verwys na:

* Masedonië, 'n land in Europa en 'n voormalige deelstaat van Joego-Slawië, sedert 2019 Noord-Masedonië.
* Masedonië (Griekeland), 'n provinsie van Griekeland.
* Masedonië (streek), 'n wyer geografiese en historiese streek wat albei bogenoemde gebiede sowel as dele van Bulgarye, Albanië en Serwië beslaan.
* Die Koninkryk van Masedonië, 'n antieke koninkryk.
Karin K

**Karin K ( KAY )** is die verhoognaam van **Karin Kotzé**, 'n Afrikaanse sangeres. Sy is in 1984 as deel van die musiekgroep Take 5 met 'n Crescendo-toekenning bekroon. 

Ook 'n voormalige lid van Die Kaapse Affodille Dames Boeremusiek groep.  

Bespeel Instrumente: Ukelele, Banjo, Kitaar, Boere Konsertina. 

## Diskografie 
* Jy't Gesê, BOWLINE
* Man van die Nag, BOWLINE
* Bokka-Lief, 2007 RHYTHM
* Wie Is Jy?, 2006
* Sprei My Vlerke, 2004

## Verwysings 
Bestuur groep: Entertainment on Demand NOW:  Ian Koch 083 3302551 (End 2019)

Karin K is nie meer aktief as sangeres nie. ( 2020 )

## Sien ook 
* Lys van Suid-Afrikaanse musikante

## Eksterne skakels 
* Karin K se amptelike webtuiste 
*
Ariarathes IV

**Ariarathes IV Eusebes** (Grieks: Ἀριαράθης Εὐσεϐής) was van 220 v.C tot 163 v.C koning van Kappadosië. Hy was die seun van koning Ariarathes III en was nog ’n kind toe hy die troon bestyg het. Hy het sowat 57 jaar lank regeer.

Hy was getroud met Antiochis, die dogter van Antiochus III van Sirië en het sy skoonpa gehelp in sy oorlog teen die Romeinse Republiek. Ná Antiochus se nederlaag teen die Romeine in 190 v.C., het Ariarathes in 188 v.C. vrede gevra. Hy het dit op gunstige voorwaardes gekry omdat sy dogter Stratonice verloof was aan Eumenes II, die koning van Pergamon, ’n bondgenoot van die Romeine. Sy is later met hom getroud. In 183 v.C. tot 179 v.C. het Ariarathes vir Eumenes gehelp in sy oorlog teen die koning van Pontus.

Volgens oorlewering het Antiochis aanvanklik geen kinders vir Ariarathes gebaar nie en toe voorgegee sy het die lewe aan twee seuns geskenk. Hulle is Ariarathes en Orophernes genoem. Daarna het sy egter twee dogters en ’n seun, Mithridates (die latere Ariarathes V) by haar man gehad. Sy het toe erken dat sy gejok het oor die eerste twee seuns en hulle is weggestuur, die een na Rome en die ander na Ionië.

## Verwysings 
## Bronne 
* Appian, *The foreign wars*, Horace White (vertaler), New York, 1899
* Hazel, John; ''Who's Who in the Greek World*, "Ariarathes IV", 1999
* Head, Barclay; *Historia Numorum*, "Cappadocia", 1911
* Justinus; *Epitome of Pompeius Trogus*, John Selby Watson (vertaler); Londen, 1886
* Livy; *Ab urbe condita*, Canon Roberts (vertaler); New York, 1905
* Polybius; *Histories*, Evelyn S. Shuckburgh (vertaler); Londen – New York, 1889
* Smith, William (red.). *Dictionary of Greek and Roman Biography and Mythology'', "Ariarathes IV" , Boston, 1867
* 20px|linksHierdie artikel is vertaal vanuit die Engelse Wikipedia
Pieter Adam Strasheim

duimnael|regs|250px|Ds. P.A. Strasheim.
duimnael|Geboortesertifikaat van Pieter Adam Strasheim.
Ds. **Pieter Adam Strasheim** (Terschelling, Friesland, 29 Junie 1851 - Stellenbosch 21 Februarie 1899) kan as die vader van die Nederduitse Gereformeerde Kerk in Zimbabwe beskou word.

Hy tree in 1881 in diens van die NG Kerk en is leraar van NG gemeente Philadelphia (destyds Koeberg genoem) van 1882 - '83. Van 1883 tot 1895 is hy leraar van NG gemeente Wynberg. Hy kry op 7 Maart 1895 opdrag van die Kaapse Sinode om te gaan "als verteenwoordiger onzer Kerk in Mashonaland om onze verstrooide leden aldaar te bezoeken, ze waar mogelijk tot eene gemeente te vormen". Die gevolg van sy geslaagde besoek was die stigting van vier gemeentes in die destydse Suid-Rhodesië, in chronologiese volgorde: Bulawayo, Enkeldoorn op die teenswoordige Chivhu, Melsetter op die teenswoordige Chipinge en Fort Victoria, wat doodgeloop het tot dit in 1936 opnuut gestig is.

Saam met ds. Strasheim het na Mashonaland gekom eerww. J.S. Groenewald (as sendeling toegelaat in 1895), later in Bulawayo bevestig as eerste leraar, A.J. Liebenberg op Enkeldoorn en P.L. le Roux op Melsetter. Eerw. Groenewald was tegelykertyd onderwyser en die Geoktrooieerde Maatskappy (British South Africa Company) was deur bemiddeling van dr. Leander Starr Jameson tot 1 April 1901 behulpsaam met £300 vir 'n skoolgebou en £75 jaarliks vir sy salaris.

Ds. Strasheim was tot en met sy dood by die werk in Rhodesië betrokke.

## Bronne 
* Olivier, ds. P.L. 1952. *Ons gemeentelike feesalbum*. Kaapstad en Pretoria: N.G. Kerk-uitgewers.
* Smit, ds. A.P. 1963. *Koeberg se Eeufees, 1863 - 1963*. Philadelphia: Die Kerkraad.
Masedonië (streek)

: *Vir ander gebruike van die naam "Masedonië" sien die Masedonië-dubbelsinnigheidsblad*.
[duimnael|regs|250px|Die historiese Masedonië word nou verdeel deur die nasionale grense van [Griekeland, Serwië, Bulgarye, Albanië en Noord-Masedonië.]]

**Masedonië** is ’n geografiese en historiese streek in die Balkan-skiereiland in Suidoos-Europa. Sy grense het mettertyd baie verander, maar deesdae vorm dit deel van vyf lande: Griekeland, Serwië, Bulgarye, Albanië en Noord-Masedonië. Dit is sowat 67&nbsp;000&nbsp;km2 groot en het ’n bevolking van 4,76 miljoen.

Die oudste nedersettings in die streek dateer 9&nbsp;000 jaar terug. Van die middel van die 4de eeu v.C. het die antieke Koninkryk van Masedonië die oorheersende mag in antieke Griekeland geword onder die Argeïese Dinastie, waarvan die belangrikste lede Alexander die Grote en sy pa, Philippus II, was. Sedertdien het Masedonië ’n uiteenlopende geskiedenis gehad.

## Bronne 
: *20px|linksHierdie artikel is vertaal vanuit die Engelstalige Wikipedia*

## Eksterne skakels 
* Herodotus oor die oorsprong van *Makednoí*
* Die geskiedenis van Masedonië
* Geskiedenis sedert die stigting van Masedonië
Ariarathes I

**Ariarathes I** (Grieks: Ἀριαράθης; 331 v.C. – 322 v.C.) was die eerste koning van Kappadosië. Hy was die seun van die Kappadosiese goewerneur, Ariamnes. Hy was bekend vir die liefde vir sy broer Holophernes, vir wie hy in 350 v.C. gestuur het om te help met die herowering van Egipte.

Nadat Alexander die Grote Kappadosië verower het, het hy ’n goewerneur daar aangestel, maar teen die tyd van Alexander se dood, het Ariarathes op die een of ander manier daarin geslaag om koning van Kappadosië te word. Hy was ’n intelligente koning en het selfs sy koninkryk tot by die Swartsee uitgebrei.

Ná Alexander se dood in 323 v.C. het Perdiccas vir Eumenes as goewerneur van Kappadosië aangestel. Toe Ariarathes weier om sy gesag te aanvaar, het Perdiccas oorlog teen hom verklaar. Ariarathes is in 322 v.C. verslaan, gevange geneem en saam met baie van sy familielede gekruisig. Eumenes het toe die mag in Kappadosië oorgeneem.

Ariarathes was 82 jaar oud toe hy dood is. Hy het sy latere opvolger, Ariarathes II, die oudste seun van Holophernes, aangeneem.

## Verwysings 
* Hazel, John. ''Who's Who in the Greek World*, "Ariarathes II", 1999
* Head, Barclay. *Historia Numorum*, "Cappadocia", 1911
* Smith, William (red.). *Dictionary of Greek and Roman Biography and Mythology'', "Ariarathes II" , Boston, 1867
* 20px|linksHierdie artikel is vertaal vanuit die Engelse Wikipedia
OSC Bremerhaven

**  OSC Bremerhaven** is 'n sportklub uit Bremerhaven in die deelstaat Hansestad Bremen in Duitsland. Behalwe sokker, het die klub ook afdelings vir onder meer biljart, Amerikaanse rugby, atletiek, pluimbal, basketbal, dans, handbal, jiu-jitsu, karate, tafeltennis, tennis, driekamp, gimnastiek, skyfskiet en vlugbal.

Die klub is in 1972 gestig met die samesmelting van *Turnverein Bremerhaven von 1859*, *Allgemeiner Turn- und Sportverein Bremerhaven von 1919*, *Polizei Sport Verein von 1923* en *TGC "Blau-Gold" Bremerhaven von 1955*. In 1974 het *TuS Bremerhaven 93* (gestig in 1893) by die klub aangesluit, in 1975 *Judo–Club Bremerhaven von 1955*, in 1987 *1. Deutsch-Amerikanischer Sport- und Footballclub Bremerhaven Seahawks von 1979* en in 1988 *1. Billard-Sportverein Bremerhaven*.

Van al die voorgangerklubs was *TuS Bremerhaven 93* die bekendste – die klub het in 1942 vir een seisoen in die Gauliga meegeding, destyds op die hoogste vlak van die Duitse sokkerstruktuur. Na die Tweede Wêreldoorlog het die klub weer op die hoogste vlak meegeding in die Oberliga Noord en in 1954 het die klub sy grootste prestasie behaal toe daar tweede in die Oberliga Noord geëindig is en die klub daarna onsuksesvol aan die uitspeelwedstryde om die Duitse sokkerkampioenskap deelgeneem het. 

OSC Bremerhaven se beste prestasie was om twee seisoene (1977/78 en 1979/80) in die 2. Bundesliga deur te bring. Die klub het ook 5 keer die hoofrondte van die DFB-Pokal gehaal tussen 1977 en 1984 en die beste poging hier was om die tweede rondte te haal in 1980, waar daar met 2-0 teen RSV Würges vasgeval is.

Die klub se dans-afdeling het die klub ook groot roem besorg toe die Europese kampioenskapskroon in 2007 ingepalm is.

## Onlangse ligaposisionering 
## Eksterne skakels 
*Amptelike klubwerf 
*Abseits Guide to German Soccer